Aalborg Stiftstidende, 1840-08-29
Fædrelandet. Kjøbenhavn, den 25de August. En politisk Stilhed er indtraadt i Hovedstaden og alle Partier synes for det Første at have begivet sig til No. Forhaabentlig vil denne Stilhed ikke synke sammen til en Stilstand, der altid er en Tilbagegang; thi, saa lidet vi ynde det heftige demagogiske Uvæsen, saa lidet ønske vi, at den i enhver Stat, der vil gjøre Fremskridt paa Folkefrihedens Bane, fornødne Agitation tikke i den farlige Betydning, hvori den kgl. Commissarius tager dette Ord) eller bestandige Opmærksomhed paa og Discussion af de offentlige Anliggender, maa bortfalde, for at den vakte Offentligheds-Sands, naar den ikke tilbørligt holdes vaagen, umærkeligt skal sloves og hendøe. At et vist Parti, der maaskee endda ikke er saa lidet talrigt, med Glæde vilde see en saadan Sovndyssen af offentlige Anliggender og see det gamle Bureaukratie paany reise sin Kam, er saa saare naturligt, men til denne lyksalige Tilstand kunne vel alle fromme Ønsker ikke bringe det, om saa end en periodisk Stilstand virkeligt skulde indtræde. Jøvrigt tør Opmærksomheden hos Hovedstadens intelligentere, Deel fortiden, som vel overalt i Europa, antages størstedelen at være henvendt paa Udlandets Begivenheder og den store politiske Krisis, der synes at være i Begreb med at udvikle sig i Europa, og som, hvis den skulde explodere, vel ogsaa maatte efterlade sine Virkninger i vort Fædreland. - Under denne politiske Stilhed, som her er indtraadt, dukke Klagerne over aftagende Næring ogsaa meer og meere frem, og saa meget der end har været lamenteret over de passerede Hoffeste, saa synes man dog paa mange Steder at længes efter, at Hoffet atter skal give Næringsdrivende samt Nydelses- og Skuelystne noget at bestille. Jsær et Sølvbryllups=Balparket endnu i frisk Minde og en Gjentagelse af denne Festivitet, der ved sin Ligefremhed og Ynde har efterladt saa mange skjønne Reminiscentser, vilde sikkert være Mange, som ikke høre til den politiske Opposition men til Oppositionen mod al Stilstand i Kosmetikkens Rige, saare velkommen. Et temmeligt stort Skaar i mange Næringsgrene skal - denne Passus vil sikkert være Alle glædelig - Afskaffelsen og Afknappelsen af de for saa rundelige Gratiale=Uddeelinger have bibragt. Man vil endog heri see Grunden til, at Theatrets Loger iaar ere udbragte til et ringere Beløb, end forrige Aar, thi den store Skare Gratialister, som intet havde at fordrive Tiden og Grillerne med, befolkede før gjerne Theatrets Bænke - for dog paa en Maade at indbringe Kongen Noget af den Sum, han naadigt spenderede paa deres Livsnydelse. Et ganske curiost Exempel paa den stærke Aftagen, der i Gratiale=Uddeelingerne finder Sted, og paa den Luxus, der tidligere hermed dreves, mødte Referenten heraf for nogen Tid siden. Da han nemlig under et Besøg i det russiske Dampbad spurgte, hvorledes det gik med Freqventsen, gaves det Svar: paa, den er ikke nær saa god som i den afdøde Konges Tid, og da han erkyndigede sig om Grunden til denne Synderlighed, explicerede Bademesteren den med disse Ord. Jo, det skal jeg sige Dem, dengang var det saa nemt hos vor gode gamle Konge at faae Gratialer til at tage russisk Dampbad, for, og af den Slags bleve der mange uddeelte, men det er nu ganske ophørt." Denne lille Historie oplyser om, at der dog saaledes i een Retning har fundet glædelige Reductioner Sted. - Om Deres Majestæter kunne ventes tilbage til den 18de September, er endnu ei afgjort, i hvert Tilfælde vil imidlertid vistnok Christian den Ottendes første Fødselsfest som Konge, i Hovedstaden som i Provindsen, blive feiret med al Høitidelighed og folkelig Sympathie.